विधानसभा में बहुजन समाज पार्टी (बसपा) के नेता लालजी वर्मा ने कहा कि राजनीतिक दलों की तुलना जानवरों से करना अलोकतांत्रिक है और विपक्षी दलों का यह सरासर अपमान है। कांग्रेस के अजय कुमार लल्लू ने कहा कि मुख्यमंत्री गली कूचों में इस्तेमाल होने वाली भाषा का इस्तेमाल कर रहे है जो दुर्भाग्यपूर्ण है। सपा के पारसनाथ यादव ने कहा कि योगी जैसे व्यक्तित्व द्वारा इस तरह की भाषा का इस्तेमाल करना निसंदेह दुर्भाग्यपूर्ण है। योगी मुख्यमंत्री होने के साथ साथ एक पीठ के महंत भी हैं।